《玉龙泉》
明代·郑廷鹄

玉龙回首碧池前，空谷泠泠启大川。石砌初通蘋藻雪，锦题新挂茑萝烟。

仙源别是通秦岛，古峙何常问汉年。要识山灵有神应，商霖今日传岩篇。

作者简介：郑廷鹄，字元侍，号一鹏，琼山人。明世宗嘉靖十七年（一五三八）探花。授工部主事，调仪制郎，升吏科给事中，晋工科左给事，擢江西提学，迁江西参政。以母老乞归，筑室石湖，著书自娱，累荐不起。祀乡贤。著有《藿脍集》、《兰省集》、《掖垣集》、《学台集》、《石湖集》。明郭棐《粤大记》卷一九、清雍正《广东通志》卷四六、清道光《广东通志》卷三○二等有传。郑廷鹄诗，以明陈是集编《溟南诗选》（民国二十年海口海南书局印行）卷二所收郑诗为底本，参校同年海口海南书局印行《海南丛书》第六册所收之《石湖遗集》。集外诗附于后。